Ariel Dorfman

Ariel Dorfman (s. 6. toukokuuta 1942 Buenos Aires, Argentiina) on chileläinen kirjailija. 

Roman Polański on ohjannut hänen tunnetuimmasta näytelmästään La muerte y la doncellasta elokuvan Yö ei tunne armoa (1994).

Dorfman syntyi juutalaiseen perheeseen, joka muutti ensin Yhdysvaltoihin ja vuonna 1954 Chileen. Hän opiskeli Chilen yliopistossa, jonka professoriksi itse myöhemmin nousi. Hän sai Chilen kansalaisuuden 1967. 

Dorfmaninkin tukema Salvador Allenden hallitus Chilessä kaadettiin vuonna 1973. Augusto Pinochetin noustua valtaan Dorfman joutui maanpakoon. Hän on opettanut vuodesta 1985 Duken yliopistossa Yhdysvalloissa ja asuu nykyisin sekä Yhdysvalloissa että Chilessä.

Dorfman on kirjoittanut runsaasti myös muuta kuin näytelmiä. Teoksista tunnetuimpiin kuuluu poleeminen Kuinka Aku Ankkaa luetaan: imperialistinen ideologia Disneyn sarjakuvissa (alkuteos Para leer al pato Donald, 1971).

Dorfman on naimisissa kroatialaisen Angelica Malinarichin kanssa, ja hänellä on pojat Joaquin ja Rodrigo.

Suomennettu teos

Lähteet 

Chileläiset kirjailijat
Vuonna 1942 syntyneet
Elävät henkilöt